च्वाइस इक्विटी ब्रोकिंग के सुमित बगाड़िया ने कहा था कि होली की छुट्टी के बाद मंगलवार को जब बाजार खुलेंगे तो निफ्टी 9100 के स्तर को छू सकता है. पिछले हफ्ते निफ्टी 9,000 के स्तर के आसपास बना रहा था. निवेशकों ने चुनाव नतीजों के इंतजार में सतर्क रुख अपनाए रखा जिस कारण निफ्टी 9,000 के आंकड़े के पार नहीं निकल पाया. शुक्रवार को निफ्टी 8,934 पर बंद हुआ था. मार्च 2015 में निफ्टी ने 9,119 का लेवल छुआ था, जो इसका अब तक का सर्वोच्च स्तर है.